Edi Iordănescu a anunțat lotul preliminar de stranieri pentru amicalele din iunie. Selecționerul echipei naționale a alcătuit lista celor 21 de jucători din străinătate pentru partidele de pregătire, care se joacă înainte de EURO 2024.
În cadrul acestor amicale, România va juca cu Bulgaria, pe 4 iunie, după care va întâlni Liechtenstein, pe 7 iunie. Partida cu Liechtenstein va începe la ora 21:00 şi va fi transmisă în direct pe Antena 1 şi în AntenaPLAY.
Edi Iordănescu a anunțat lotul preliminar de stranieri pentru amicalele din iunie!
Potrivit site-ului frf.ro, Edi Iordănescu se va baza pe o parte dintre jucătorii prezenți în lista preliminară la meciurile amicale. De asemenea, pe lângă aceștia vor fi convocați și jucători din cadrul campionatului intern.
Lotul final pentru EURO 2024 poate curpinde până la 26 de jucători și va fi anunțat vineri, pe data de 7 iunie.
Iată lista preliminară a stranierilor, pentru amicalele cu Bulgaria și Liechtenstein:
PORTARI
Florin NIȚĂ (Gaziantep | Turcia, 20/0), Horațiu MOLDOVAN (Atletico Madrid | Spania, 10/0);
FUNDAȘI
Andrei RAȚIU (Rayo Vallecano | Spania, 16/1), Radu DRĂGUȘIN (Tottenham | Anglia, 15/0), Bogdan RACOVIȚAN (Rakow | Polonia, 1/0), Adrian RUS (Pafos | Cipru, 19/1), Ionuț NEDELCEARU (Palermo | Italia, 26/2), Andrei BURCĂ (Al-Okhdood | Arabia Saudită, 27/1);
MIJLOCAȘI
Deian SORESCU (Gaziantep | Turcia, 16/0), Marius MARIN (Pisa | Italia, 16/0), Andrei ARTEAN (Apollon Limassol | Cipru, 0/0), Alexandru CICÂLDĂU (Konyaspor | Turcia, 36/4), Răzvan MARIN (Empoli | Italia, 54/3), Nicolae STANCIU (Damac | Arabia Saudită), Dennis MAN (Parma | Italia, 68/14), Valentin MIHĂILĂ (Parma | Italia, 19/4), Ianis HAGI (Deportivo Alaves | Spania, 33/5), Florin TĂNASE (Al-Okhdood | Arabia Saudită, 18/3);
ATACANȚI
Denis DRĂGUȘ (Gaziantep | Turcia, 9/2), George PUȘCAȘ (Bari | Italia, 41/11), Denis ALIBEC (Muaither | Qatar, 37/5).
FRF a pus în vânzare biletele pentru ultimele teste înainte de EURO 2024!
FRF a pus în vânzare biletele pentru ultimele teste înainte de EURO 2024! „Tricolorii” lui Edi Iordănescu vor disputa două meciuri de pregătire pe stadionul Steaua, înainte de plecarea în Germania.
La cele două meciuri, preţul biletelor este de 35 de lei la peluze, 60 de lei la tribune şi 400 de lei în zona VIP. De asemenea, copiii sub 14 ani vor avea accesul gratui în Family Zone, la cele două tribune, potrivit frf.ro.
Edi Iordănescu va avea la dispoziţie două partide de pregătire înainte de EURO 2024, cu Bulgaria şi Liechtenstein, pentru a face ultimele pregătiri înaintea turneului final din Germania.
„Tricolorii” fac parte din Grupa E, alături de Ucraina, Belgia şi Slovacia. După cele două meciuri de pregătire, jucătorii naţionalei vor ajunge în Germania, la baza de pregătire de la Würzburg, un oraș aflat la 115 kilometri de Frankfurt, 270 de kilometri de Munich și 300 kilometri de Koln, potrivit frf.ro.
Programul României la EURO 2024
- 17 iunie: România – Ucraina (Munchen, ora 16:00)
- 22 iunie: Belgia – România (Koln, 22:00)
- 26 iunie: Slovacia – România (Frankfurt, 19:00)